text: Spritbilist fik taget to biler
  29 januar 2014 kl. 05.07
  Det blev en dyr køretur tirsdag aften for en 45-årig mand fra Padborg-området. Han blev rutinemæssigt stoppet af en politipatrulje og da det viste sig, at bilisten var beruset, fik han konfiskeret hele to biler.
  Det var fjerde gang den 45-årige blev taget med sprit i blodet, hvorfor han på stedet fik konfiskeret den bil, som han var kørende i.
  - Da vi tjekkede bilistens forhold i øvrigt, kunne vi se, at han ejede endnu en bil, som vi også konfiskerede, så det blev en dyr biltur, siger vagtchef Michael Skaarup hos Syd- Sønderjyllands Politi til TV SYD.
  